

**ประกาศเทศบาลตำบลห้วยเม็ก**

**เรื่อง ผลการสรรหาและเลือกสรรเพื่อบรรจุบุคคลเป็นพนักงานจ้าง**

………………………………........…

ตามที่ เทศบาลตำบลห้วยเม็ก อำเภอห้วยเม็ก จังหวัดกาฬสินธุ์ ได้ดำเนินการสอบคัดเลือกเพื่อสรรหาและเลือกสรรบุคคลเพื่อเป็นพนักงานจ้าง ตำแหน่ง ผู้ช่วยเจ้าพนักงานธุรการ จำนวน 1 อัตรา ตำแหน่ง พนักงานขับรถยนต์ส่วนกลาง (ทักษะ) จำนวน 1 อัตรา และตำแหน่ง พนักงานขับรถบรรทุกขยะ (ทักษะ) จำนวน 1 อัตรา โดยได้ทำการสอบภาคความรู้ความสามารถทั่วไป (ภาค ก) ภาคความรู้ความสามารถเฉพาะตำแหน่ง (ภาค ข) และสอบภาคความเหมาะสมกับตำแหน่ง (ภาค ค) เมื่อวันที่ 11 มีนาคม 2564 ไปแล้ว นั้น

บัดนี้ เทศบาลตำบลห้วยเม็ก ได้ดำเนินการสรรหาและเลือกสรรบุคคลเพื่อเป็นพนักงานจ้างของเทศบาลตำบลห้วยเม็กเสร็จเรียบร้อยแล้ว อาศัยอำนาจตามความในมาตรา 15 ประกอบมาตรา 23 แห่งพระราชบัญญัติระเบียบบริหารงานบุคคลส่วนท้องถิ่น พ.ศ.2542 และประกาศคณะกรรมการพนักงานเทศบาลจังหวัดกาฬสินธุ์ เรื่อง หลักเกณฑ์และเงื่อนไขเกี่ยวกับพนักงานจ้าง ลงวันที่ 24 มิถุนายน 2547 จึงประกาศรายชื่อผู้ผ่านการสรรหาและเลือกสรรในแต่ละตำแหน่งตามบัญชีรายละเอียดแนบท้ายนี้

ทั้งนี้ ขอแจ้งให้ผู้ผ่านการสรรหาและเลือกสรรได้ทราบ ดังนี้


1. การประกาศรายชื่อผู้ผ่านการสรรหาและเลือกสรร ได้เรียงลำดับผู้ที่ได้คะแนนสูงสุดลงมาต่ำสุดตามลำดับ

2. บัญชีรายชื่อผู้ผ่านการสรรหาและเลือกสรร มีกำหนดไม่เกิน 1 ปี นับแต่วันขึ้นบัญชี แต่หากมีการสรรหาและเลือกสรรอย่างเดียวกันนี้อีกและได้ขึ้นบัญชีผ่านการสรรหาและเลือกสรรใหม่แล้ว บัญชีผู้ผ่านการสรรหาและเลือกสรรครั้งนี้เป็นอันยกเลิก

3. การสรรหาและเลือกสรรครั้งนี้ผู้สมัครเข้ารับการสรรหาและเลือกสรร ได้ตรวจสอบและรับรองตนเองว่าเป็นผู้ที่มีคุณสมบัติครบถ้วนตรงตามประกาศรับสมัครบุคคลเพื่อสรรหาและเลือกสรรเป็นพนักงานจ้างหากภายหลังตรวจพบว่าเป็นผู้มีคุณสมบัติไม่ครบถ้วนตามที่กำหนดไว้แม้ว่าจะเป็นผู้ผ่านการสรรหาและเลือกสรรแล้วหรือได้รับการแต่งตั้งแล้วก็ตาม เทศบาลตำบลห้วยเม็กจะถือว่าเป็นผู้ขาดคุณสมบัติและพิจารณาให้พ้นจากตำแหน่งกรณีที่จ้างไปแล้ว

จึงประกาศมาให้ทราบโดยทั่วกัน

ประกาศ ณ วันที่ 12 เดือน มีนาคม พ.ศ. ๒๕๖4



ว่าที่ร้อยตรี

(นที มูลสมบัติ)

ปลัดเทศบาล ปฏิบัติหน้าที่

นายกเทศมนตรีตำบลห้วยเม็ก

**บัญชีแนบท้าย ประกาศเทศบาลตำบลห้วยเม็ก ลงวันที่ 12 มีนาคม 2564**

**เรื่อง ผลการสรรหาและเลือกสรรบุคคลเพื่อบรรจุเป็นพนักงานจ้าง**

**ของเทศบาลตำบลห้วยเม็ก อำเภอห้วยเม็ก จังหวัดกาฬสินธุ์**

1. **พนักงานจ้างตามภารกิจ ตำแหน่ง ผู้ช่วยเจ้าพนักงานธุรการ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **สอบได้**  **ลำดับที่** | **หมายเลข**  **ประจำตัวสอบ** | **ชื่อ-สกุล** | **คะแนน** | | | **คะแนนรวม**  **(300 คะแนน)** | **คะแนนเฉลี่ย**  **(ร้อยละ 100)** | **หมายเหตุ** |
| **ภาค ก.**  **(100 คะแนน)** | **ภาค ข.**  **(100 คะแนน)** | **สัมภาษณ์**  **(100 คะแนน)** |
| **1** | **0001** | **นางสาวรัชณีย์ จันทะรส** | **87** | **88** | **96.83** | **271.83** | **90.61** | **-** |

1. **พนักงานจ้างตามภารกิจ ตำแหน่ง พนักงานขับรถยนต์ส่วนกลาง (ทักษะ)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **สอบได้**  **ลำดับที่** | **หมายเลข**  **ประจำตัวสอบ** | **ชื่อ-สกุล** | **คะแนน** | | | **คะแนนรวม**  **(300 คะแนน)** | **คะแนนเฉลี่ย**  **(ร้อยละ 100)** | **หมายเหตุ** |
| **ภาค ก.**  **(100 คะแนน)** | **ภาค ข.**  **(100 คะแนน)** | **สัมภาษณ์**  **(100 คะแนน)** |
| **1** | **0001** | **นายอำพน พิมพา** | **84** | **97.33** | **93.67** | **275** | **91.67** | **-** |
| **2** | **0002** | **นายลอย มนตรี** | **65** | **94.67** | **90.50** | **250.17** | **83.35** | **-** |

1. **พนักงานจ้างตามภารกิจ ตำแหน่ง พนักงานขับรถบรรทุกขยะ (ทักษะ)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **สอบได้**  **ลำดับที่** | **หมายเลข**  **ประจำตัวสอบ** | **ชื่อ-สกุล** | **คะแนน** | | | **คะแนนรวม**  **(300 คะแนน)** | **คะแนนเฉลี่ย**  **(ร้อยละ 100)** | **หมายเหตุ** |
| **ภาค ก.**  **(100 คะแนน)** | **ภาค ข.**  **(100 คะแนน)** | **สัมภาษณ์**  **(100 คะแนน)** |
| **1** | **0001** | **นายธนพนธ์ ภูอาจสูง** | **85** | **96.67** | **93.17** | **274.84** | **91.61** | **-** |

**หมายเหตุ** : เทศบาลตำบลห้วยเม็ก อำเภอห้วยเม็ก จังหวัดกาฬสินธุ์ จะเรียกผู้สอบคัดเลือกได้ลำดับที่ 1 เพื่อบรรจุแต่งตั้งเป็นพนักงานจ้างตามภารกิจของเทศบาลตำบลห้วยเม็ก เมื่อผ่านมติเห็นชอบจากคณะกรรมการพนักงานเทศบาลจังหวัดกาฬสินธุ์แล้ว